Plänterwald

Plänterwald er en ortsteil i bydelen Treptow-Köpenick i Berlin.

Geografi 
Plänterwald grenser i nord til Alt-Treptow, i øst (atskilt av Spree) til Friedrichshain, Rummelsberg og Oberschöneweide, i sør til Baumschulenweg og i vest til Neukölln.

Historie 
Området for Plänterwald ble innlemmet i Stor-Berlin i 1920 og lå mellom 1945 og 1990 i Øst-Berlin. Det ble i 1997 utskilt fra Alt-Treptow og Baumschulenweg som ortsteil. Boligområdet Plänterwald eksisterte da allerede, oppkalt etter Forst Plänterwald (norsk: Plänterwaldskogen), anlagt som en bestemt form for blandingsskog (tysk: Plenterwald). Dagens boligområde Plänterwald ligger sørvest i ortsteilen. 

Plänterwaldskogen er 890 dekar og strekker seg mellom Alt-Treptow i nordvest og Baumschulenweg i sør. Den ble anlagt ved bredden av Spree i 1760 og ble deretter forstmessig utnyttet. Fra 1876 har skogen som i nord grenser til Treptowparken, vært rekreasjonsområde.  

Fornøyelsesparken Kulturpark Berlin ble i 1969 oppført nord i Planterwäld. Før Tysklands gjenforening hadde den årlig ca 1,5 millioner besøkende. Parken ble gjenåpnet i 1992 som Spreepark, men stengt i 2001 som følge av et angivelig bedrageri.

Sør for området for Spreeparken finnes Eierhäuschen, et historisk utfluktssted fra 1800-tallet. Det står tomt siden 1990.

I Plänterwald finnes en rekke kolonihager.

Bilder

Kollektiv transport 
Plänterwald stasjon i sørvest, trafikkeres av S-Bahn (linjene S8, S85 og S9).

Referanser

Eksterne lenker 
 
 ProPlänterwald – Bürgerinitiative
 Information zum Ortsteil, Bezirksamt Treptow-Köpenick von Berlin

Treptow-Köpenick